MoNyaNa: Heela mosimane ke wena, motho yo o buang le ene yo, ke mme. O tshwanetse go tlhopha mafoko a gago. 8 Go dira mmogo le bakaulengwe le bokgaitsadi mo bodireding go re nonotsha semoyeng. (Dia. 13:20) Babulatsela ba le bantsi ba fetsa nako e ntsi ba na le bareri ba bangwe mo bodireding. Seno se ba naya ditshono tse dintsi tsa ‘gore ba kgothatsane.’ (Bar. 1:12; bala Diane 27:17.) Mmulatsela mongwe yo o bidiwang Lisa o ne a re: “Gantsi kwa tirong go na le moya wa kgaisano le lefufa. Letsatsi le letsatsi o utlwa tshebo le puo e e leswe. Batho ba amegile ka go atlega go sa kgathalesege gore ba utlwisa bomang botlhoko. Ka dinako dingwe, o a sotliwa ka ntlha ya boitshwaro jwa gago jwa Bokeresete. Mme go dira le Bakeresetemmogo kwa bodireding go nonotsha tota. Fa ke goroga kwa gae, le fa nka tswa ke lapile, ke ikutlwa ke lapologetswe.”